पाएं अपने शहर की ताज़ा ख़बरें और फ्री ई-पेपरडाउनलोड करें
घर से बारात के लिए निकले युवक ने जहर खाकर आत्महत्या कर ली। प्रारंभिक छानबीन में सामने आया है कि युवक का किसी बात को लेकर पत्नी से कहासुनी हो गई थी। पत्नी नाराज हो गई थी। रांझी पुलिस ने प्रकरण दर्ज कर जांच में लिया है।
जानकारी के अनुसार मुंडी टोरिया निवासी राधा गोटिया ने पुलिस को बताया कि उसका बेटा अनिल गोटिया बाइक से ब्रजेश चौधरी की बारात में गया था। उसके घर नहीं लौटने पर अनिल के साले व सरहज से बात की। वहां से बताया गया कि अनिल वहां भी नहीं पहुंचा है। दोनों ने यह जरूर बताया कि पति-पत्नी के बीच किसी बात को लेकर कहासुनी हाे गई थी। इसके बाद अनिल से उसकी पत्नी नाराज हाे गई थी।
बेहोशी की हालत में विक्टोरिया ले जाया गया
अनिल को बेहोशी की हालत में शनिवार को विक्टोरिया अस्पताल पहुंचाया गया। जहां देर रात सवा एक बजे उसने दम तोड़ दिया। अनिल ने कोई जहरीला पदार्थ खा लिया था। रांझी पुलिस ने प्रकरण दर्ज कर मामला जांच में लिया है। रांझी टीआई के मुताबिक प्रारंभिक पूछताछ में सामने आया है कि पति-पत्नी के बीच हुए विवाद के चलते अनिल ने आत्मघाती कदम उठाया है।
उधर, करंट से हो गई मौत
खमरिया के ललपुर निवासी संतोष पाल (52) की करंट लगने से मौत हो गई। पुलिस के अनुसार बेटा जितेंद्र पाल ने बताया कि वह सेंटिंग का काम करता है। उसके पिता खेत में पानी लगाने गए थे। उसी दौरान करंट लगने से वह बेहोश हो गए। सूचना पाकर बेटा जितेंद्र पाल पहुंचा तो पिता मृत हालत में मिले। पुलिस ने प्रकरण दर्ज कर जांच में लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn